Black Sabbath

Οι Black Sabbath ήταν βρετανικό heavy metal συγκρότημα, το οποίο ιδρύθηκε το 1968 στο Μπέρμιγχαμ από τον τραγουδιστή Όζι Όσμπορν, τον κιθαρίστα Τόνι Αϊόμμι, τον μπασίστα Γκίζερ Μπάτλερ, και τον ντράμμερ Μπιλ Γουόρντ. Μετά το 1979, η σύνθεση του σχήματος υπέστη πολυάριθμες αλλαγές, με μοναδικό σταθερό μέλος τον Αϊόμμι.

Μαζί με τους Deep Purple και τους Led Zeppelin είναι τα τρία συγκροτήματα που αποτέλεσαν τους δημιουργούς του heavy metal μουσικού ιδιώματος, ενώ θεωρούνται το πρώτο συγκρότημα του είδους. Κατά το παρελθόν έχουν περάσει από τη σύνθεση τους σπουδαίοι μουσικοί όπως ο Ρόνι Τζέιμς Ντίο, ο Ίαν Γκίλαν, ο Κόζι Πάουελ, ο Γκλεν Χιουζ, ο Μπομπ Ντέισλι, ο Βίνι Άπις και άλλοι.Black Sabbath Lineup Changes: A Complete Guide

Γνώρισαν πολύ μεγάλη επιτυχία κατά τη δεκαετία του '70 και τις αρχές της δεκαετίας του '80, με την αρχική σύνθεση να επανενώνεται το 1997, κυκλοφορώντας τον ζωντανά ηχογραφημένο δίσκο "Reunion".Reunion - Black Sabbath | Songs, Reviews, Credits | AllMusic Παρ' όλα αυτά, δεν ηχογράφησαν νέο υλικό μέχρι το 2013, όταν η τριάδα Όσμπορν / Αϊόμμι / Μπάτλερ με τον Μπραντ Γουίλκ στα τύμπανα, κυκλοφόρησε το άλμπουμ "13", ανεβαίνοντας για πρώτη φορά στην κορυφή του αμερικάνικου Billboard.Black Sabbath Earns First No. 1 Album on Billboard 200 Chart | Billboard

Το περιοδικό "Rolling Stone" τους κατέταξε στην 85η θέση της λίστας με τους εκατό σπουδαιότερους καλλιτέχνες όλων των εποχών, ενώ εντάχθηκαν στο Rock and Roll Hall of Fame το 2006.Black Sabbath | Rock & Roll Hall of Fame Έχουν πουλήσει περισσότερους από εβδομήντα εκατομμύρια δίσκους παγκοσμίως.20 Facts You Probably Didn't Know About Black Sabbath - Loudwire

Βιογραφία
 Η Αρχή 

Ξεκίνησαν την άνοιξη του 1967 ως Polka Tulk και λίγο αργότερα ως Earth.Black Sabbath early demos as Earth released on vinyl Αρχικά μέλη των Black Sabbath ήταν ο Όζι Όσμπορν (φωνητικά), ο Τόνι Αϊόμμι (κιθάρα), ο Γκίζερ Μπάτλερ (μπάσο) και ο Μπιλ Γουόρντ (τύμπανα). Εικάζεται ότι υπήρξαν μέλη του συγκροτήματος ένας πιανίστας και ένας σαξοφωνίστας. Τον Αύγουστο του 1969, μετονομάστηκαν σε Black Sabbath επηρεασμένοι από την ομώνυμη ταινία τρόμου του Μάριο Μπάβα με πρωταγωνιστή τον Μπόρις Καρλόφ που είχε προβληθεί το 1963. Δίνοντας παραστάσεις στην Αγγλία ως “Earth”, ανακάλυψαν ότι τους μπέρδευαν με ένα άλλο γκρουπ που είχε το ίδιο όνομα.Black Sabbath Artistfacts - Songfacts

 Δεκαετία '70-'79: Οι Black Sabbath με τον Όζι 

Το συγκρότημα κυκλοφόρησε το πρώτο του σινγκλ με τίτλο "Evil Woman" τον Ιανουάριο του 1970 μέσω της εταιρείας "Fontana Records". Στις 13 Φεβρουαρίου του 1970 κυκλοφορεί το ομώνυμο ντεμπούτο-άλμπουμ του συγκροτήματος, ανεβαίνοντας στο # 8 στη Μεγάλη Βρετανία και το # 23 στις Η.Π.Α., όπου παρέμεινε στα τσαρτ για πάνω από ένα χρόνο.Black Sabbath Black Sabbath Album Review | Rolling Stone Ο δίσκος περιείχε κλασικά κομμάτια όπως το σκοτεινό ομώνυμο, το "The Wizard", το "N.I.B." και το "The Warning". Οι Black Sabbath και το άλμπουμ τους, λογοκρίθηκαν από τον Τύπο της εποχής ως "σκοτεινή και πολύ θορυβώδης μπάντα". Τον Ιούνιο του ίδιου έτους, το συγκρότημα επέστρεψε στο στούντιο για να ηχογραφήσει το επόμενο άλμπουμ του. Το κομμάτι "War Pigs" θα έδινε αρχικά το όνομα του στο άλμπουμ, όμως η εταιρεία φοβούμενη την κοινωνική κατακραυγή λόγω του πολέμου του Βιετνάμ ζήτησε να πάρει το όνομα "Paranoid", από ένα άλλο κομμάτι του δίσκου. Τον Σεπτέμβριο, κυκλοφόρησε το "Paranoid" σε μορφή σινγκλ και έφθασε στο # 4 των βρετανικών τσαρτ.Paranoid - Black Sabbath | Songs, Reviews, Credits | AllMusic Ένα μήνα αργότερα κυκλοφόρησε και το ομώνυμο άλμπουμ, ανεβαίνοντας στο # 1 στη Μεγάλη Βρετανία και το # 12 στις Η.Π.Α.. Ο εν λόγω δίσκος είναι, πλέον, τέσσερις φορές πλατινένιος στις Ηνωμένες Πολιτείες. Πέραν του κλασικού ομώνυμου τραγουδιού, το "Paranoid" περιείχε τα "Iron Man" και "War Pigs", θρυλικά στις συνειδήσεις των οπαδών του συγκροτήματος. Το "Paranoid" κατακρίθηκε όπως και ο πρώτος δίσκος των Black Sabbath, αλλά πλέον θεωρείται ένα από τα καλύτερα άλμπουμ στην ιστορία του χέβι μέταλ και για πολλούς το κορυφαίο.100 Greatest Metal Albums - DigitalDreamDoor.com  

Τον Ιούλιο του 1971 κυκλοφόρησε το τρίτο, κατά σειρά, άλμπουμ τους με τίτλο "Master of Reality". Κομμάτια που δημιούργησαν μεγάλη εντύπωση είναι το "Children of the Grave" και το "After Forever", με στίχους που αναφέρονται στην ψυχή του ανθρώπου και τη ζωή μετά θάνατον. Ο δίσκος έγινε χρυσός δύο μήνες μετά την κυκλοφορία του και ανέβηκε στο Top-10 και στις δύο πλευρές του Ατλαντικού. Μετά από μία μεγάλη περιοδεία και ένα διάλειμμα για το συγκρότημα, κυκλοφόρησε το Σεπτέμβριο του 1972, το "Volume 4" (# 8 στη Βρετανία, # 13 στις Η.Π.Α.), με τα "Supernaut", "Snowblind" (το αρχικό όνομα του άλμπουμ) και "Cornucopia".BBC - Music - Review of Black Sabbath - Black Sabbath, Vol. 4 Ο δίσκος ηχογραφήθηκε το καλοκαίρι του 1972, με αρκετά προβλήματα λόγω της συνεχούς χρήσης ναρκωτικών ουσιών από τα μέλη του συγκροτήματος. Κατά τη διάρκεια της περιοδείας για την προώθηση του δίσκου, οι Black Sabbath επισκέφθηκαν για πρώτη φορά την Αυστραλία και τη Νέα Ζηλανδία, την άνοιξη του 1973.

Το Νοέμβριο εκείνης της χρονιάς κυκλοφόρησε, το ηχογραφημένο στο Λος Άντζελες, "Sabbath Bloody Sabbath" (# 4 στη Βρετανία, # 11 στις Η.Π.Α.) και είναι το πρώτο άλμπουμ του συγκροτήματος που έλαβε θετικές κριτικές από τα ΜΜΕ της εποχής. Από τον δίσκο ξεχώρισαν τα "A National Acrobat", "Sabbra Cadabra" και το ομώνυμο κομμάτι. Κατά τη διάρκεια της περιοδείας τους, εμφανίστηκαν στο φεστιβάλ "California Jam" μαζί με τους Deep Purple, τους Eagles, τους Black Oak Arkansas και άλλους.Black Sabbath Concert Setlist at California Jam
Το Φεβρουάριο του επόμενου έτους ξεκίνησαν να δουλεύουν για τον επόμενο δίσκο τους, ο οποίος κυκλοφόρησε την 1 Ιουλίου του 1975 με τίτλο "Sabotage" (# 7 στη Βρετανία, # 28 στις Η.Π.Α.).Sabotage - Black Sabbath | Songs, Reviews, Credits | AllMusic Με επιβλητικά και έντονα φωνητικά του Όσμπορν, ξεχώρισαν τραγούδια όπως τα "Symptom of the Universe" και "Megalomania", αλλά ο δίσκος ήταν ο πρώτος τους που δεν έγινε πλατινένιος στις Ηνωμένες Πολιτείες. Την 1 Δεκεμβρίου του 1975, κυκλοφόρησε η πρώτη συλλογή του συγκροτήματος με τίτλο "We Sold Our Soul for Rock 'n' Roll" ανεβαίνοντας στο Top-50 της Μεγάλης Βρετανίας και των Ηνωμένων Πολιτειών.We Sold Our Soul for Rock 'n' Roll - Encyclopaedia Metallum

Το καλοκαίρι του 1976 ξεκίνησαν τις ηχογραφήσεις για τον επόμενο δίσκο τους, ο οποίος κυκλοφόρησε τον Οκτώβριο εκείνης της χρονιάς με τίτλο "Technical Ecstasy" (# 13 στη Βρετανία, # 51 στις Η.Π.Α.).Technical Ecstasy Review | Black Sabbath Στην περιοδεία του συγκεκριμένου άλμπουμ, η οποία ξεκίνησε το Νοέμβριο του 1976, συγκροτήματα που άνοιγαν τις συναυλίες των Black Sabbath ήταν οι Boston και ο Τεντ Νούτζεντ στις Η.Π.Α. και οι μετέπειτα θρυλικοί AC/DC στην Ευρώπη, τον Απρίλιο του 1977.Ozzyhead.com: Ozzy Osbourne Tour Dates

Το Νοέμβριο του 1977, ο Όζι Όσμπορν παραιτήθηκε από το συγκρότημα λόγω προσωπικών προβλημάτων. Τα υπόλοιπα μέλη του συγκροτήματος αποφάσισαν να τον αντικαταστήσουν με τον Ντέϊβ Γουόλκερ των Savoy Brown.The Ludicrously Brief Dave Walker Era (1978) Η μοναδική εμφάνιση του Γουόκερ με το συγκρότημα έγινε στις 8 Ιανουαρίου 1978 για την τηλεοπτική εκπομπή "Look! Hear!", όπου έπαιξαν το τραγούδι "Junior's Eyes".DAVE WALKER & BLACK SABBATH - Junior's Eyes (HQ Audio) Τρεις μήνες αργότερα, ο Όσμπορν αποφάσισε να επιστρέψει στο συγκρότημα.

Τον Οκτώβριο του 1978, κυκλοφορήσαν το "Never Say Die" (# 12 στη Βρετανία, # 69 στις Η.Π.Α.).Black Sabbath - Never Say Die! - Reviews Το ομώνυμο σινγκλ έφτασε στο # 21 των βρετανικών τσαρτ, το πρώτο μετά το τραγούδι "Paranoid" που κατάφερε να μπει στον βρετανικό κατάλογο επιτυχιών. Το Μάιο του 1978, περιόδευσαν στην Αμερική με τους Van Halen να ανοίγουν τις συναυλίες τους.David Lee Roth on Van Halen's 1978 tour with Black Sabbath

Το 1979, οι Black Sabbath είχαν φτάσει στο σημείο να μην μπορούν πλέον να συνυπάρξουν, κυρίως λόγω του υπερβολικού εθισμού του Όσμπορν στα ναρκωτικά, αλλά και της ανικανότητας του να συνεισφέρει στο συνθετικό κομμάτι του συγκροτήματος. Αποφάσισαν να τον απολύσουν και να προσλάβουν στη θέση του τον πρώην τραγουδιστή των Rainbow, Ρόνι Τζέιμς Ντίο.

 Η εποχή Ντίο 
Ο τελείως διαφορετικός στη φωνή από τον Όζι, Ρόνι Τζέιμς Ντίο, μπήκε στο στούντιο αμέσως μετά την ένταξη του στο συγκρότημα το καλοκαίρι του 1979 μετά από πρόταση της κόρης του μάνατζερ των Black Sabbath και μετέπειτα συζύγου του Όσμπορν, Σάρον Άρντεν. Το Σεπτέμβριο, ο Γκίζερ Μπάτλερ αποχώρησε για τέσσερις μήνες με προσωρινό αντικαταστάτη τον Τζεφ Νίκολς, για να επιστρέψει τον Ιανουάριο του 1980 και τον Νίκολς να αναλαμβάνει τα πλήκτρα.Geoff Nicholls | Biography & History | AllMusic

Τον Απρίλιο του 1980 κυκλοφόρησε ο πλατινένιος δίσκος "Heaven and Hell" (# 9 στη Βρετανία, # 28 στις Η.Π.Α.) με το σινγκλ "Neon Knights" να φτάνει στο # 22 του βρετανικού καταλόγου επιτυχιών.Black Sabbath - Neon Knights - YouTube Μία ξεχωριστή περιοδεία πραγματοποιήθηκε εκείνη τη χρονιά, καθώς οι Black Sabbath παρουσίασαν ένα φοβερό πακέτο μαζί με το διάσημο χαρντ ροκ συγκρότημα, Blue Öyster Cult.Black & Blue: Black Sabbath and Blue Oyster Cult Live (1980) Στα τέλη Ιουλίου και ενώ βρισκόταν σε περιοδεία, η προηγούμενη δισκογραφική τους εταιρεία κυκλοφόρησε το ανεπίσημο, ηχογραφημένο ζωντανά το 1973, "Live at Last", το οποίο ανέβηκε στο # 5 των βρετανικών τσαρτ.Black Sabbath - Live at Last (album review ) | Sputnikmusic

Τον Αύγουστο του 1980, ο Μπιλ Γουόρντ αποχώρησε από το συγκρότημα λόγω του ότι είχε αντίθετη γνώμη με την αντικατάσταση του Όσμπορν και αντικαταστάθηκε από τον Βίνι Άπις με τον οποίο ολοκλήρωσαν την περιοδεία για την προώθηση του "Heaven and Hell".Heaven & Hell Review | Black Sabbath Τον Οκτώβριο του 1981, κυκλοφόρησε το δεύτερο άλμπουμ του Ντίο με το συγκρότημα με τίτλο "Mob Rules" (# 12 στη Βρετανία, # 29 στις Η.Π.Α.) με τα "Falling off the Edge of the World" και "The Sign of the Southern Cross" να ξεχωρίζουν.Black Sabbath Mob Rules Album Review | Rolling Stone

Το Νοέμβριο του 1982, ο Ντίο αποχώρησε από το συγκρότημα για να ξεκινήσει σόλο καριέρα. Τα φωνητικά ανέλαβε ο θρυλικός τραγουδιστής των Deep Purple, Ίαν Γκίλαν. Ένα μήνα αργότερα κυκλοφόρησε το ζωντανό άλμπουμ "Live Evil", το τελευταίο με τον Ντίο στα φωνητικά κατά τη δεκαετία του '80 (# 13 στη Βρετανία, # 37 στις Η.Π.Α.).Live Evil - Black Sabbath | Songs, Reviews, Credits | AllMusic

 Η δωδεκαετία 1983-1995 
Με τον Γκίλαν στα φωνητικά, οι Black Sabbath κυκλοφόρησαν στις 7 Αυγούστου του 1983, το "Born Again" (# 4 στη Βρετανία, # 39 στις Η.Π.Α.) με τον Μπιλ Γουόρντ να επανέρχεται στα τύμπανα. Ο δίσκος έλαβε πολύ αρνητικές κριτικές αλλά τελικά έγινε χρυσός, λόγω του ονόματος του συγκροτήματος και του Γκίλαν. Για την παγκόσμια περιοδεία για την προώθηση του "Born Again" ο πρώην ντράμερ των E.L.O., Μπεβ Μπέβαν, αντικατέστησε τον Μπιλ Γουόρντ. Κατά τη διάρκεια αυτής της περιοδείας οι Black Sabbath έπαιζαν και το "Smoke on the Water" των Deep Purple.Black Sabbath - Smoke on the Water - YouTube

Μετά την περιοδεία για την προώθηση του δίσκου, ο Ίαν Γκίλαν αποφάσισε να επιστρέψει στους Deep Purple οι οποίοι επανενώνονταν μετά από οκτώ χρόνια, και στη θέση του οι υπόλοιποι Black Sabbath προσέλαβαν τον άσημο Ντέϊβ Ντονάτο.31 Years Ago: Deep Purple Make an Improbable Return With ‘Perfect Strangers’Ex-BLACK SABBATH Singer DAVID DONATO Auctioning 1985 Harley Davidson Απογοητευμένος με το ηχητικό αποτέλεσμα της νέας σύνθεσης, ο Γκίζερ Μπάτλερ αποχώρησε από το συγκρότημα τον Νοέμβριο του 1984, και στη θέση του ήρθε ο Ντέϊβ Σπιτζ. Η αντίδρασή του οδήγησε τους υπόλοιπους να προβούν σε αντικατάσταση του Ντονάτο με τον πρώην μπασίστα και τραγουδιστή των Deep Purple και των Trapeze, Γκλεν Χιουζ τον Σεπτέμβριο του 1985.

Η αρχική σύνθεση του γκρουπ επανενώθηκε για το φιλανθρωπικό φεστιβάλ "Live Aid", στις 13 Ιουλίου του 1985, φεστιβάλ για το οποίο επανενώθηκαν και οι The Who και οι Led Zeppelin.

Τον Ιανουάριο του 1986, κυκλοφόρησε το άλμπουμ "The Seventh Star" (# 27 στη Βρετανία, # 78 στις Η.Π.Α.) για να αποχωρήσει ο Χιούζ ένα μήνα αργότερα λόγω τραυματισμού από καβγά σε μπαρ, δίνοντας το μικρόφωνο στον Ρέϊ Γκίλεν με τον οποίο τελείωσαν την περιοδεία για την προώθηση του τελευταίου τους δίσκου.Glenn Hughes Is Still Embarrassed About That Black Sabbath Tour Το άλμπουμ ηχογραφήθηκε αρχικά ως προσωπικός δίσκος του Τόνι Αϊόμμι αλλά η Warner Bros. που είχε τα δικαιώματα του συγκροτήματος, πίεσε για να κυκλοφορήσει σαν δίσκος των Black Sabbath, με τον μάνατζερ Ντον Άρντεν να δίνει τη λύση με την ονομασία "Black Sabbath featuring Tony Iommi, Seventh Star".Black Sabbath - Seventh Star (album review 2) | Sputnikmusic

Στη θέση του ντράμερ Μπεβ Μπεβάν ήρθε ο Έρικ Σίνγκερ τον Σεπτέμβριο του 1985 και οι Black Sabbath μπήκαν στο στούντιο για να δουλέψουν πάνω στον επόμενο δίσκο τους. Ενώ το συγκρότημα ετοίμαζε τον καινούριο δίσκο, ο Γκίλεν αποχώρησε για να δημιουργήσει τους Blue Murder και τη θέση του πήρε ο Τόνι Μάρτιν, ηχογραφώντας ξανά τα κομμάτια του Γκίλεν. Τον Δεκέμβριο του 1987, κυκλοφόρησαν το "The Eternal Idol" (# 66 στη Μεγάλη Βρετανία).The Eternal Idol - Black Sabbath Στην περιοδεία του το συγκρότημα επισκέφτηκε για πρώτη φορά την Ελλάδα και έπαιξε στο γήπεδο της Λεωφόρου Αλεξάνδρας. Λόγω της μικρής εμπορικής επιτυχίας του "The Eternal Idol", το συγκρότημα ανέλαβε η εταιρεία "I.R.S. Records".

Τον Απρίλιο του 1989, κυκλοφόρησε το "Headless Cross" (# 31 στη Βρετανία) με τον σπουδαίο Κόζι Πάουελ στα τύμπανα.Headless Cross - Black Sabbath Ο δίσκος περιείχε το πρώτο σινγκλ του συγκροτήματος που μπήκε στα βρετανικά τσαρτ μετά από επτά χρόνια, το ομώνυμο "Headless Cross", ενώ στο τραγούδι "When Death Calls",Black Sabbath - When Death Calls - YouTube το σόλο κιθάρας έπαιξε ο κιθαρίστας τν Queen, Μπράιαν Μέι. Τη θέση του μπασίστα στο συγκρότημα πήρε το πρώην μέλος των Whitesnake και του Γκάρι Μουρ, Νιλ Μάρεϊ και οι Black Sabbath ξεκίνησαν την περιοδεία για την προώθηση του δίσκου, το αμερικανικό κομμάτι της οποίας αναβλήθηκε λόγω χαμηλής ζήτησης των εισιτηρίων.25 Years Ago: Black Sabbath Try to Stay Relevant With 'Tyr'

Το Φεβρουάριο του επόμενου έτους, το συγκρότημα επέστρεψε στο στούντιο για την ηχογράφηση του "TYR",TYR - Black Sabbath | Songs, Reviews, Credits | AllMusic το οποίο κυκλοφόρησε τον Αύγουστο του 1990 ανεβαίνοντας στο # 24 στη Μεγάλη Βρετανία αλλά χωρίς να μπει στα αμερικανικά τσαρτ. Τον Οκτώβριο αποχώρησε ο Πάουελ λόγω του ότι έσπασε το μηρό του σε ατύχημα με το άλογο του και αντικαταστάθηκε από τον Βίνι Άπις.Τον Απρίλιο του 1991, ο Γκίζερ Μπάτλερ και ο Ρόνι Τζέιμς Ντίο ένωσαν και πάλι τις δυνάμεις τους με το συγκρότημα για να κυκλοφορήσουν το άλμπουμ "Dehumanizer", τον Ιούνιο του 1992 (# 28 στη Μεγάλη Βρετανία, # 44 στις Η.Π.Α.), με την επιτυχία "TV Crimes".Black Sabbath - TV crimes (videoclip) - YouTube Στην περιοδεία για το άλμπουμ, ο Όζι Όσμπορν προσκάλεσε το συγκρότημα να ανοίξει μία συναυλία στην αμερικανική περιοδεία του. Ο Ντίο αρνήθηκε να συμμετάσχει ως δεύτερο όνομα κάτω από το προσωπικό σχήμα του Όσμπορν και αποχώρησε για δεύτερη φορά από τους Black Sabbath. Στη θέση του τραγούδησε ο Ρομπ Χάλφορντ των Judas Priest, ο οποίος εμφανίστηκε επί σκηνής για δύο συναυλίες στις 14 και 15 Νοεμβρίου στο Όκλαντ των Η.Π.Α., ενώ τη δεύτερη βραδιά ο Όζι εμφανίστηκε με τους υπόλοιπους, παίζοντας τέσσερα τραγούδια.

Την αποχώρηση του Ρόνι Τζέιμς Ντίο ακολούθησε και αυτή του Βίνι Άπις ο οποίος εντάχθηκε στο προσωπικό σχήμα του Ντίο και αντικαταστάθηκε από τον πρώην ντράμερ των Rainbow Μπόμπι Ροντινέλι, ενώ στα φωνητικά επανήλθε ο Τόνι Μάρτιν.Tony Martin-era Black Sabbath - Metal Insider Τον Ιανουάριο του 1994, κυκλοφόρησαν το "Cross Purposes" (# 41 στη Μεγάλη Βρετανία), με τον Τζεφ Νίκολς στα πλήκτρα να αναγνωρίζεται πλέον ως επίσημο μέλος του συγκροτήματος.Black Sabbath Release 'Cross Purposes'

Τον Αύγουστο του ίδιου έτους αποχώρησε ο Ροντινέλι για να αντικατασταθεί αρχικά από τον Μπιλ Γουόρντ για κάποιες συναυλίες στη Νότια Αμερική και στο τέλος της χρονιάς από τον Κόζι Πάουελ, ενώ τη θέση του αποχωρήσαντα Γκίζερ Μπάτλερ (έφυγε λόγω διαμαχών με τον Τόνι Αϊόμμι) πήρε για άλλη μια φορά ο Νιλ Μάρεϊ. Τον Ιούνιο του 1995, κυκλοφόρησαν το "Forbidden" (# 71 στη Μεγάλη Βρετανία) και περιόδευσαν μέχρι τον Δεκέμβριο του ίδιου έτους.Black Sabbath - Forbidden (album review 6) | Sputnikmusic

 Η επιστροφή του Όζι 
Μετά το τέλος και της περιοδείας για το "Forbidden", οι Black Sabbath παρέμειναν ανενεργοί μέχρι το Μάιο του 1997. Τότε επέστρεψαν στο συγκρότημα ο Όζι Όσμπορν και ο Γκίζερ Μπάτλερ, και με τον Μάικ Μπορντέν στα τύμπανα και τον αιώνιο κιθαρίστα του συγκροτήματος Τόνι Αϊόμμι, σχηματίζουν τη νέα σύνθεση των Black Sabbath. Στις 11 Νοεμβρίου επανήλθε στο συγκρότημα και ο ντράμερ Μπιλ Γουόρντ στη θέση του Μπορντέν και στις 4 και 5 Δεκεμβρίου του 1997 έδωσαν τις πρώτες τους συναυλίες μαζί, μετά από δεκαπέντε χρόνια, στο "NEC" του Μπέρμιγχαμ,Dec 04, 1997: BLACK SABBATH - Reunion - NEC Arena Birmingham UK στη γενέτειρα του συγκροτήματος. Στις 20 Οκτωβρίου του 1998, οι δύο αυτές συναυλίες κυκλοφόρησαν στο διπλό ζωντανό άλμπουμ "Reunion" (# 41 στη Βρετανία, # 11 στις Η.Π.Α.).Black Sabbath - Reunion (album review ) | Sputnikmusic

Στις 21 Μαΐου του 1998, ο Μπιλ Γουόρντ έπαθε καρδιακή προσβολή και αντικαταστάθηκε ως το τέλος της χρονιάς από τον Βίνι Άπις.Ozzy Osbourne: Bill Ward was dropped from Black Sabbath reunion because he couldn't remember the songs Τον Ιανουάριο του 1999, ο Γουόρντ επέστρεψε για την αμερικανική περιοδεία του συγκροτήματος μαζί με τους Pantera.PANTERA/BLACK SABBATH TOUR DATES!!!!!!! Την επόμενη χρονιά, ο Όσμπορν και ο Αϊόμμι κυκλοφόρησαν σόλο δίσκους και οι Black Sabbath επέστρεψαν στο στούντιο το 2001 για να δουλέψουν σε νέο υλικό, διαδικασία η οποία διακόπηκε λόγω της επιστροφής του Όσμπορν στις υποχρεώσεις του για την προσωπική του καριέρα.

Τον Αύγουστο του 2002, κυκλοφόρησε το διπλό, ζωντανά ηχογραφημένο άλμπουμ "Past Lives" (# 114 στις Η.Π.Α.) με ζωντανές ηχογραφήσεις από τη δεκαετία του '70, ενώ περιελάμβανε και το ανεπίσημο ζωντανό άλμπουμ "Live at Last", που είχε εκδοθεί το 1980 και είχε ανέβει στο # 5 στη Μεγάλη Βρετανία.

Τον Ιούνιο του 2004, το πέμπτο μέλος του συγκροτήματος, Τζεφ Νίκολς (πλήκτρα) αντικαταστάθηκε από τον Άνταμ Γουέικμαν. Στις 25 Ιουνίου του 2005, οι Black Sabbath εμφανίστηκαν για δεύτερη φορά στην Ελλάδα, στο φεστιβάλ "Rockwave" μπροστά σε 30.000 οπαδούς τους. Στις 13 Μαρτίου του 2006, οι Black Sabbath έγιναν και επισήμως, μέλος του Rock and Roll Hall of Fame και την αμέσως επομένη κυκλοφόρησε η συλλογή "Greatest Hits 1970-1978" (# 96 στις Η.Π.Α.).

 Η επιστροφή του Ντίο 
Τον Μάρτιο του 2006, ο Ρόνι Τζέιμς Ντίο συνεργάστηκε ξανά με το συγκρότημα, (παρόλο που η επίσημη σύνθεση του θεωρούνταν ακόμη οι Όσμπορν/Αϊόμμι/Μπάτλερ/Γουόρντ) για ένα νέο πρότζεκτ με την ονομασία Heaven and Hell. Το 2007, η εταιρεία τους κυκλοφόρησε τη συλλογή "Black Sabbath: The Dio Years" (# 54 στις Η.Π.Α.) και το νεοσύστατο συγκρότημα περιόδευσε με τον Βίνι Άπις για άλλη μια φορά, στα τύμπανα.Heaven & Hell Feeling Devilish On New Album Το 2009, κυκλοφόρησε το νέο άλμπουμ των Heaven and Hell με τίτλο "The Devil You Know" (# 21 στη Μεγάλη Βρετανία, # 8 στις Η.Π.Α.). Ο Τόνι Αϊόμμι δήλωσε "ότι και να κάνουμε είναι στην ουσία Black Sabbath, είτε έχει την ονομασία Black Sabbath είτε Heaven and Hell". Πάντως επισήμως, Black Sabbath θεωρείται η κλασσική σύνθεση του συγκροτήματος.

Τον Μάιο του 2009, ο Όσμπορν κατέθεσε μήνυση κατά του Αϊόμμι για παράνομη χρήση του ονόματος των Black Sabbath. Ο τελευταίος δήλωσε ότι είναι το μοναδικό μέλος που παρέμεινε στο συγκρότημα καθ' όλη την πορεία του και ότι τα υπόλοιπα μέλη έχασαν τα δικαιώματα του ονόματος κατά τη δεκαετία του '80.Ozzy Osbourne Suing Tony Iommi For Black Sabbath Name

Στις 16 Μαΐου 2010, ο Ρόνι Τζέιμς Ντίο πέθανε από καρκίνο του στομάχου και τον Ιούνιο εκείνης της χρονιάς σταμάτησαν τη νομική τους διαμάχη, ο Όσμπορν με τον Αϊόμμι.Heavy metal singer Ronnie James Dio dies at 67

Επανένωση και νέο άλμπουμ
Στις 11 Νοεμβρίου 2011, η αρχική γραμμή μελών του συγκροτήματος ανακοίνωσε την επανένωση της και παράλληλα την ηχογράφηση ενός νέου δίσκου.Veteran rockers Black Sabbath announce reunion Δύο μήνες αργότερα, ο Τόνι Αϊόμμι διαγνώστηκε με λέμφωμα, αναγκάζοντας το συγκρότημα να αναβάλλει την ευρωπαϊκή του περιοδεία, εκτός από τις εμφανίσεις τους στο "Download" και το "Lollapalooza festival".Tony Iommi to undergo treatment for lymphoma

Τον Φεβρουάριο του 2012 ο Μπιλ Γουόρντ ανακοίνωσε ότι δεν θα συνεχίσει με τους Black Sabbath, και το συγκρότημα συνέχισε με session μουσικούς στη θέση του ντράμμερ.Black Sabbath Bill Ward drummer delays band reunion Το Μάιο του 2012 έδωσαν την πρώτη τους συναυλία με τον ντράμμερ Τόμι Κλουφέτος και ξεκίνησαν να ηχογραφούν τον νέο τους δίσκο.Reunited Black Sabbath play Birmingham gig Στις 13 Ιανουαρίου του 2013, ανακοίνωσαν την κυκλοφορία του νέου δίσκου με την ονομασία "13" και επίσημη ημερομηνία κυκλοφορίας στις 11 Ιουνίου 2013.Black Sabbath Announce New Album, '13,' Due Out in June Στις 18 Απριλίου, κυκλοφόρησε το πρώτο σινγκλ του νέου δίσκου με τίτλο "God Is Dead?", με το συγκρότημα να ανακοινώνει μια γκεστ εμφάνιση στο τελευταίο επεισόδιο του 13ου κύκλου της σειράς "CSI: Crime Scene Investigation".Black Sabbath to Premiere New Single on 'CSI' Season Finale

Ο δίσκος γνώρισε πολύ μεγάλη επιτυχία ανεβαίνοντας στην κορυφή των βρετανικών και των αμερικάνικων τσαρτ,Black Sabbath Earns First No. 1 Album on Billboard 200 Chart ενώ το "God Is Dead?" κέρδισε το βραβείο Γκράμι για την καλύτερη μέταλ εκτέλεση και το συγκρότημα περιόδευσε σε όλο τον κόσμο ξεκινώντας από την Αμερική το καλοκαίρι του 2013 και συνεχίζοντας στην Ευρώπη στο τέλος της χρονιάς.Black Sabbath’s ‘God Is Dead?’ Wins 2014 Grammy for Best Metal Performance

Τον Σεπτέμβριο του 2014, έγινε γνωστό ότι το συγκρότημα θα ξεκινούσε να δουλεύει για το εικοστό και τελευταίο του άλμπουμ μέσα στο 2015, κάτι που αναιρέθηκε λίγους μήνες αργότερα από τον Όζι Όσμπορν,OZZY OSBOURNE: Why There Won't Be Another BLACK SABBATH Studio Album με τους Black Sabbath να ανακοινώνουν ότι η τελευταία τους περιοδεία με τίτλο "The End" θα πραγματοποιηθεί από τον Ιανουάριο μέχρι τον Ιούνιο του 2016.BLACK SABBATH Announces 'The End' World Tour Παράλληλα, το συγκρότημα πωλούσε στους πάγκους των συναυλιών του, το ΕΡ "The End", το οποίο αποτελούνταν από κομμάτια προερχόμενα από τις ηχογραφήσεις του "13", όπως και ζωντανές εκτελέσεις από συναυλίες της περιοδείας του δίσκου.BLACK SABBATH: Δημοσιεύθηκαν τα 4 νέα κομμάτια του EP

 Μέλη του συγκροτήματος 
 Τόνι Αϊόμμι - κιθάρα, πλήκτρα (1969-2025)
 Γκίζερ Μπάτλερ - μπάσο, πλήκτρα (1969-85, 1990-94, 1997-2025)
 Όζι Όσμπορν - κύρια φωνητικά, φυσαρμόνικα (1969-79, 1997-2025)
 Μπιλ Γουόρντ - ντραμς, κρουστά, φωνητικά (1969-80, 1982-85, 1994-2012, 2025)
 Ντέϊβ Γουόκερ - κύρια φωνητικά (1977-78)
 Τζεφ Νίκολς - πλήκτρα, μπάσο, κιθάρα (1979-2004)
 Ρόνι Τζέιμς Ντίο - κύρια φωνητικά (1979-82, 1991-92)
 Κρεγκ Γκρούμπερ - μπάσο (1979)
 Βίνι Άπις - ντραμς (1980-82, 1991-93, 1998)
 Ίαν Γκίλαν - κύρια φωνητικά (1982-84)
 Μπεν Μπέβαν - ντραμς, κρουστά (1983-84, 1987)
 Ρον Κιλ - κύρια φωνητικά (1984)
 Ντέϊβιντ Ντονάτο - κύρια φωνητικά (1984-85)
 Έρικ Σίνγκερ - ντραμς (1985-87)
 Ντέϊβ Σπιτζ - μπάσο (1985-86)
 Γκλεν Χιουζ - κύρια φωνητικά (1985-86)
 Ρέι Γκίλεν - κύρια φωνητικά (1986-87)
 Μπομπ Ντέισλι - μπάσο (1986)
 Τόνι Μάρτιν - κύρια φωνητικά (1987-97)
 Τέρι Τσάιμς - ντραμς (1987)
 Τζο Μπερτ - μπάσο (1987)
 Κόζι Πάουελ - ντραμς (1988-91, 1994-95)
 Λόρενς Κοτλ - μπάσο (1988-89)
 Νιλ Μάρεϊ - μπάσο (1989-91, 1994-95)
 Μπόμπι Ροντινέλι - ντραμς (1993-94, 1995)
 Μπραντ Γουίλκ - ντραμς, κρουστά (2012-13)

 Δισκογραφία 

 Στούντιο άλμπουμ
 Ημερομηνία Εξώφυλλο Άλμπουμ Εταιρεία Θέσεις στα τσαρτ Απονομές1970center|65pxBlack SabbathWarner Bros. Records#8 Ηνωμένο Βασίλειο  #8 Γερμανία  #23 ΗΠΑΗΠΑ: πλατινένιος1970center|65pxParanoidWarner Bros. Records#1 Ηνωμένο Βασίλειο   #2 Γερμανία  #12 ΗΠΑΗΠΑ: 4 x πλατινένιος1971center|65pxMaster of RealityWarner Bros. Records#5 Ηνωμένο Βασίλειο   #5 Γερμανία  #8 ΗΠΑΗΠΑ: 2 x πλατινένιος1972center|65pxVolume 4Warner Bros. Records#8 Ηνωμένο Βασίλειο #14 Γερμανία  #13 ΗΠΑΗΠΑ: πλατινένιος1973center|65pxSabbath Bloody SabbathWarner Bros. Records#4 Ηνωμένο Βασίλειο #49 Γερμανία  #11 ΗΠΑΗ.Β.: ασημένιος ΗΠΑ: πλατινένιος1975center|65pxSabotageWarner Bros. Records#7 Ηνωμένο Βασίλειο #44 Γερμανία  #28 ΗΠΑΗ.Β.: ασημένιος ΗΠΑ: χρυσός1976center|65pxTechnical EcstasyWarner Bros. Records#13 Ηνωμένο Βασίλειο #51 ΗΠΑΗΠΑ: χρυσός1978center|65pxNever Say DieWarner Bros. Records#12 Ηνωμένο Βασίλειο#69 ΗΠΑΗΠΑ: χρυσός1980center|65pxHeaven and HellWarner Bros. Records#9 Ηνωμένο Βασίλειο #37 Γερμανία  #28 ΗΠΑΗ.Β.: χρυσός ΗΠΑ: πλατινένιος1981center|65pxMob RulesWarner Bros. Records#12 Ηνωμένο Βασίλειο#29 ΗΠΑΗ.Β.: ασημένιος ΗΠΑ: χρυσός1983center|65pxBorn AgainWarner Bros. Records#4 Ηνωμένο Βασίλειο #37 Γερμανία  #39 ΗΠΑ1986center|65pxThe Seventh StarWarner Bros. Records#27 Ηνωμένο Βασίλειο #51 Γερμανία  #78 ΗΠΑ1987center|65pxThe Eternal IdolWarner Bros. Records#66 Ηνωμένο Βασίλειο#168 ΗΠΑ1989center|65pxHeadless CrossI.R.S. Records#31 Ηνωμένο Βασίλειο #18 Γερμανία  #115 ΗΠΑ1990center|65pxTYRI.R.S. Records#24 Ηνωμένο Βασίλειο  #12 Γερμανία1992center|65pxDehumanizerWarner Bros. Records#28 Ηνωμένο Βασίλειο  #14 Γερμανία#44 ΗΠΑ1994center|65pxCross PurposesI.R.S. Records#41 Ηνωμένο Βασίλειο  #32 Γερμανία#122 ΗΠΑ1995center|65pxForbiddenEMI#71 Ηνωμένο Βασίλειο  #35 Γερμανία2013center|65px13Vertigo Records#1 Ηνωμένο Βασίλειο  #1 Γερμανία#1 ΗΠΑΗ.Β.: χρυσός

 Ζωντανά άλμπουμ 
 Ημερομηνία Εξώφυλλο Άλμπουμ Εταιρεία Θέσεις στα τσαρτ Απονομές1982center|65pxLive EvilWarner Bros. Records#13 Ηνωμένο Βασίλειο  #37 Γερμανία#37 ΗΠΑ1995center|65pxCross Purposes LiveWarner Bros. Records1998center|65pxReunionEpic Records#41 Ηνωμένο Βασίλειο  #40 Γερμανία  #11 ΗΠΑ ΗΠΑ: πλατινένιος2002center|65pxPast LivesSanctuary Records#114 ΗΠΑ 2007center|65pxLive at Hammersmith OdeonWarner Bros. RecordsΠεριορισμένη έκδοση
σε 5000 αντίτυπα

 Συλλογές 
 Ημερομηνία Εξώφυλλο Άλμπουμ Εταιρεία Θέσεις στα τσαρτ Απονομές|-
|1975
|center|65px
|We Sold Our Soul for Rock 'n' Roll|Warner Bros. Records
|#35 Ηνωμένο Βασίλειο#48 ΗΠΑ
|Η.Β.: ασημένιος ΗΠΑ: 2 x πλατινένιος
|-
|1996
|center|65px
|The Sabbath Stones|Warner Bros. Records
|
|
|-
|2002
|center|65px
|Symptom of the Universe: The Original Black Sabbath 1970-1978|Warner Bros. Records
|
|
|-
|2004
|center|65px
|Black Box: The Complete Original Black Sabbath (1970-1978)|Warner Bros. Records
|
|
|-
|2006
|center|65px
|Greatest Hits 1970-1978|Warner Bros. Records
|#96 ΗΠΑ
|
|-
|2007
|center|65px
|Black Sabbath: The Dio Years|Rhino Records
|#54 ΗΠΑ
|
|-
|2008
|center|65px
|The Rules of Hell''Rhino Records

Παραπομπές

 Πηγές 

 Επίσημη ιστοσελίδα
 Chart Stats
 www.sabbathlive.com


Κατηγορία:Αγγλικά heavy metal συγκροτήματα
Κατηγορία:Βραβευμένοι με Grammy
Κατηγορία:Νικητές Kerrang! Awards